paragraph_text: Toumba Stadion je bio domaćin nekoliko utakmica nogometnog turnira tokom Olimpijskih igara 2004. u Ateni. Zbog toga je 2003. izvršeno veliko renoviranje stadiona nakon čeg je u ljeto 2004. stadion poprimio potpuno novi izgled. Renoviranje je uključivalo i izgradnju četverokatne zgrade na zapadu stadiona s VIP mjestima i salonima, mjestima za TV kuće i druge medije kao i nove klupske urede. Također, na zapadnoj strani stadiona je postavljen novi krov. Od ostalih radova koji su tada izvedeni bili su: postavljanje novih sjedala, nadogradnja svlačionica te ponovno uvođenje betonskih stupova ispod sjeverne strane.